ส่วนที่ 3

ฐานะการเงินและผลการดำเนินงาน

13. ข้อมูลทางการเงินที่สำคัญ

ฐานะการเงินรวมและผลการดำเนินงานรวม

งบแสดงฐานะการเงินรวมและผลการดำเนินงานรวม

ตารางสรุปงบแสดงฐานะการเงินรวม

[] 

ตารางสรุปผลการดำเนินงานแสดงงบกำไรขาดทุนเบ็ดเสร็จรวม

[]

ตารางสรุปงบกระแสเงินสดรวม

[]

อัตราส่วนทางการเงิน

[]

รายงานความรับผิดชอบของคณะกรรมการต่อรายงานทางการเงิน

[]

14. การวิเคราะห์และคำอธิบายของฝ่ายจัดการ

ผลการดำเนินงาน

ในปี 2562 เปรียบเทียบกับปี 2561 บริษัทมีรายได้จากการรับประกันภัยเพิ่มขึ้น 516.4 ล้านบาท
คิดเป็น 16.1% และมีรายได้จากการลงทุนเพิ่มขึ้น 113.9 ล้านบาท คิดเป็น 562.3%
อันเนื่องมาจากสภาวะตลาดหลักทรัพย์ประเทศไทยในปีปัจจุบัน
แต่ในขณะเดียวกันบริษัทมีค่าใช้จ่ายในการรับประกันภัย รวมค่าใช้จ่ายในการดำเนินงานเพิ่มขึ้น
638.0 ล้านบาท คิดเป็น 20.6% ทำให้บริษัทมีกำไรสุทธิหลังหักภาษีเพิ่มขึ้นจากปีก่อนเล็กน้อย

รายได้จากการรับประกันภัยและค่าใช้จ่ายจากการรับประกันภัย

บริษัทมีรายได้จากการรับประกันภัย 3,733.7 ล้านบาท เพิ่มขึ้น 16.1% เมื่อเปรียบเทียบกับปี
2561 มีค่าใช้จ่ายในการรับประกันภัยรวมค่าใช้จ่ายดำเนินงาน 3,742.3 ล้านบาท เพิ่มขึ้น 20.6%
เมื่อเทียบกับปี 2561 ทำให้มีผลขาดทุนจากการรับประกันภัย 8.6 ล้านคิดเป็นผลการรับประกันลดลง
107.6% เมื่อเทียบกับปี 2561 ซึ่งเป็นผลมาจากการที่บริษัทฯมีการพัฒนาผลิตภัณฑ์อย่างต่อเนื่อง
โดยการนำนวัตกรรมใหม่ๆ
มาใช้ในการคิดค้นออกแบบผลิตภัณฑ์ให้อำนวยความสะดวกและสอดคล้องกับความต้องการของผู้เอาประกันภัย
ควบคู่ไปกับกิจกรรมส่งเสริมการขายอย่างต่อเนื่อง

สำหรับงบการเงินรวมนั้น ในปี 2562 บริษัทและบริษัทย่อยมีรายได้จากการรับประกันภัย 3,736.3
ล้านบาท เพิ่มขึ้น 516.4 ล้านบาท คิดเป็น 16.1%
มีค่าใช้จ่ายในการรับประกันภัยรวมค่าใช้จ่ายดำเนินงาน 3,751.4 ล้านบาท เพิ่มขึ้น 20.5%
ส่งผลให้มีขาดทุนจากการรับประกันภัย 15.1 ล้านบาท

รายได้จากการลงทุน

บริษัทมีรายได้จากการลงทุนซึ่งถือเป็นรายได้หลักอีกทางหนึ่งนอกจากรายได้จากการรับประกันภัย
โดยมีสัดส่วนการลงทุนเป็นไปตามประกาศการลงทุนประกอบธุรกิจอื่นของคณะกรรมการกำกับและส่งเสริมการประกอบธุรกิจประกันภัย
(คปภ.) ซึ่งยอดเงินลงทุน ณ วันสิ้นปี 2562 ที่แสดงในงบแสดงฐานะการเงิน
บันทึกตามราคาตลาดมีจำนวนทั้งสิ้น 3,745.4 ล้านบาท เพิ่มขึ้น 521.7 ล้านบาท จากปี 2561
ในปี 2562 บริษัทฯ มีรายได้และกำไรจากเงินลงทุนซึ่งเกิดจากการลงทุนเพิ่มขึ้นจำนวน 113.9
ล้านบาท คิดเป็น 562.3% จากปี 2561
อันเนื่องมาจากสภาวะตลาดหลักทรัพย์ประเทศไทยในปีปัจจุบัน

สำหรับงบการเงินรวม ในปี 2562 บริษัทและบริษัทย่อยมีเงินลงทุน ที่บันทึกตามราคาตลาด
มีจำนวนทั้งสิ้น 3,786.3 ล้านบาท เพิ่มขึ้น 516.9 ล้านบาท

สินทรัพย์ลงทุน ณ วันที่ 31 ธันวาคม 2562

[]

สถานะทางการเงิน

บริษัทมีสินทรัพย์รวม 6,533.4 ล้านบาท เพิ่มขึ้น 15.8% จากปี 2561
มีเงินสดและรายการเทียบเท่าเงินสด 224.2 ล้านบาท คิดเป็น 3.4%
มีสินทรัพย์ลงทุนซึ่งประกอบด้วย เงินฝากธนาคาร ตราสารหนี้ ตราสารทุน พันธบัตร
เงินลงทุนในบริษัทย่อย และเงินลงทุนอื่น จำนวน 3,812.6 ล้านบาท คิดเป็น 58.4%
สินทรัพย์จากการประกันภัยต่อ และเบี้ยประกันภัยค้างรับจำนวน 1,289.1 ล้านบาท คิดเป็น 19.7%
ที่ดินอาคารและอุปกรณ์ และทรัพย์สินอื่นจำนวน 1,207.5 ล้านบาท คิดเป็น 18.5%

ด้านหนี้สิน บริษัทมีหนี้สินรวม 5,213.3 ล้านบาท เพิ่มขึ้น 18.6% จากปี 2561
รายการที่สำคัญเป็นหนี้สินจากสัญญาประกันภัย จำนวน 3,825.7 ล้านบาท เพิ่มขึ้น 22.1% จากปี
2561 นอกจากนี้ยังมีรายการหนี้สินจากการประกันภัยต่อและหนี้สินอื่นจำนวน 1,387.6 ล้านบาท
เพิ่มขึ้น 10.1% เมื่อเทียบกับปี 2561

บริษัทมีส่วนของผู้ถือหุ้นจำนวน 1,320.0 ล้านบาท เพิ่มขึ้น 5.8% จากปี 2561
บริษัทมีกำไรจากการดำเนินงาน 116.1 ล้านบาท
และมีกำไรขาดทุนเบ็ดเสร็จจากการวัดมูลค่าเงินลงทุนในหลักทรัพย์เผื่อขาย
รวมทั้งจากการประมาณการตามหลักคณิตศาสตร์ประกันภัยเกี่ยวกับผลประโยชน์พนักงานค้างจ่าย
จำนวนทั้งสิ้น 16.8 ล้านบาท

สำหรับงบการเงินรวม ในปี 2562 บริษัทและบริษัทย่อย มีสินทรัพย์ 6,530.7 ล้านบาท เพิ่มขึ้น
15.6% จากปี 2561 มีเงินสดและรายการเทียบเท่าเงินสด 225.3 ล้านบาท คิดเป็น 3.4%
มีสินทรัพย์ลงทุนซึ่งประกอบด้วย เงินฝากธนาคาร ตราสารหนี้ ตราสารทุน พันธบัตร
เงินลงทุนในบริษัทย่อย และเงินลงทุนอื่น จำนวน 3,786.3 ล้านบาท คิดเป็น 58.0%
สินทรัพย์จากการประกันภัยต่อ และเบี้ยประกันภัยค้างรับจำนวน 1,287.4 ล้านบาท คิดเป็น 19.7%
ที่ดินอาคารและอุปกรณ์ และทรัพย์สินอื่นจำนวน 1,231.7 ล้านบาท คิดเป็น 18.9%

ด้านหนี้สิน บริษัทมีหนี้สินรวม 5,217.1 ล้านบาท รายการที่สำคัญเป็นหนี้สินจากสัญญาประกันภัย
จำนวน 3,828.7 ล้านบาท เพิ่มขึ้น 22.1% จากปี 2562
นอกจากนี้ยังมีรายการหนี้สินจากการประกันภัยต่อและหนี้สินอื่นจำนวน 1,388.4 ล้านบาท เพิ่มขึ้น
10.1% เมื่อเทียบกับปี 2561

บริษัทมีส่วนของผู้ถือหุ้นจำนวน 1,313,6 ล้านบาท บริษัทมีกำไรจากการดำเนินงาน 112.2
ล้านบาท และมีผลต่างจากการแปลงมูลค่างบการเงิน
กำไรขาดทุนเบ็ดเสร็จจากการวัดมูลค่าเงินลงทุนในหลักทรัพย์เผื่อขาย
รวมทั้งจากการประมาณการตามหลักคณิตศาสตร์ประกันภัยเกี่ยวกับผลประโยชน์พนักงานค้างจ่าย
จำนวนทั้งสิ้น 9.4 ล้านบาท โดยมีส่วนของผู้มีส่วนได้เสียที่ไม่มีอำนาจควบคุมของบริษัทย่อย 13.3
ล้านบาท

ในปี 2562 บริษัทมีเบี้ยประกันภัยรับโดยตรง 4,803 ล้านบาท มีอัตราการเติบโตสูงถึงร้อยละ 16
มากกว่าอัตราการเติบโตของธุรกิจประกันวินาศภัยโดยรวม
และบริษัทมีส่วนแบ่งตลาดเบี้ยประกันภัยรถยนต์ในปี 2562 จัดอยู่ลำดับที่ 12

ส่วนแบ่งตลาดของบริษัทประกันวินาศภัย ในรอบ 3 ปีที่ผ่านมา หน่วย 1,000 บาท

[]

* ข้อมูลจากสำนักงานอัตราเบี้ยประกันวินาศภัย ณ วันที่ 6 กุมภาพันธ์ 2563

ตารางเปรียบเทียบเบี้ยประกันภัยของธุรกิจประกันวินาศภัยและประกันภัยไทยวิวัฒน์

[]

ภาวะเศรษฐกิจ

เศรษฐกิจโลกปี 2562 ชะลอตัวจากสงครามการค้าสหรัฐฯ-จีนนอกจากสงครามการค้าแล้ว
ความไม่แน่นอนของกรณีอังกฤษออกจากสหภาพยุโรป (Brexit) และอัตราดอกเบี้ยต่ำ
เป็นปัจจัยที่ทำให้เศรษฐกิจโลกชะลอตัว

IMF ได้ปรับลดตัวเลขคาดการณ์การขยายตัวของเศรษฐกิจโลกในปี 2562 ลงเหลือ 3.0%
ซึ่งเป็นระดับต่ำสุด จากเดิมที่ระดับ 3.2%
และยังได้ปรับลดตัวเลขคาดการณ์การขยายตัวของเศรษฐกิจโลกในปี 2563 ลงสู่ระดับ 3.4%
จากเดิมที่ระดับ 3.5%  เช่นเดียวกับเวิลด์แบงก์ได้ปรับลดคาดการณ์เศรษฐกิจโลกในปี 2562
ลงสู่ระดับ 2.6% จากเดิมที่ระดับ 2.9% และคาดว่าในปี 2563เศรษฐกิจโลกจะขยายตัวเพียง
2.7% โดยเวิลด์แบงก์มีมุมมองไม่ต่างไปจาก IMF ว่า
เศรษฐกิจมีแนวโน้มถูกกระทบจากสงครามการค้า และภาวะตึงตัวด้านการเงินที่เกิดขึ้นทั่วโลก

เศรษฐกิจไทยปี 2562 เติบโตต่ำกว่าการคาดการณ์
ทั้งนี้ภาคการผลิตและส่งออกของไทย โดยเฉพาะสินค้าเกษตรที่เกี่ยวข้องกับคนส่วนใหญ่ของประเทศยังอยู่ในช่วงขาลง ส่งผลให้ราคาสินค้าเกษตรภาพรวมยังทรงตัวถึงต่ำ ดัชนีผลผลิตอุตสาหกรรม
(MPI) หดตัวร้อยละ 3.8 ในขณะที่ปี 2561 ที่ MPI ขยายตัวร้อยละ 3.6
ดัชนีความเชื่อมั่นผู้บริโภค (Consumer Confidence Index)เดือน ธ.ค.2562 อยู่ที่ 68.3 จาก
69.1 ในเดือน พ.ย.2562 เป็นตัวเลขต่ำสุดในรอบ 68 เดือนและปรับตัวลดลงต่อเนื่องเป็นเดือนที่
10 ส่วนดัชนีความเชื่อมั่นต่อเศรษฐกิจโดยรวม เดือนธ.ค. อยู่ที่ 56.0 ลดลงจากเดือน พ.ย.
2562 ที่ระดับ 56.4
เนื่องจากผู้บริโภคมีความกังวลเกี่ยวกับเสถียรภาพทางการเมืองในปัจจุบันและในอนาคต
กังวลเกี่ยวกับภาวะเศรษฐกิจไทยที่ยังฟื้นตัวช้าและ กำลังซื้อของประชาชน ยังไม่ฟื้นตัว
ค่าเงินบาทแข็งค่า และสถานการณ์ไม่แน่นอนของ

เศรษฐกิจโลก

ผลการเลือกตั้ง มีนาคมปี2562 พรรคพลังประชารัฐได้เป็นแกนนำจัดตั้งรัฐบาล และ พล.อ.ประยุทธ์
จันทร์โอชาเป็นนายก หลังจากไม่มีการเลือกตั้งมานานเนื่องจากการรัฐประหาร เมื่อ ปี 2557
ประเทศไทยหลังจากจัดตั้งคณะรัฐมนตรี ไม่นาน Fitch และ Moody’s
ได้ปรับมุมมองต่อเศรษฐกิจไทยเป็นบวก จากเดิมที่มีเสถียรภาพ เป็นการปรับมุมมองครั้งแรก ตั้งแต่
ปี 2546 สะท้อนมุมมองเชิงบวกด้านการลงทุนและทุนมนุษย์ในไทยที่ปรับตัวดีขึ้น และมองว่า
ไทยมีบรรยากาศการดำเนินธุรกิจที่เอื้อให้เกิดการแข่งขัน สามารถตั้งรับปัจจัยจากภายนอกได้อย่างดี

ปี 2562 อัตราดอกเบี้ยนโยบาย ปรับลดลง 0.50% โดย กนง.
มีมติปรับลดอัตราดอกเบี้ยรวมสองครั้ง ครั้งละ0.25% เป็นการปรับลดครั้งแรกในรอบ 4 ปี
ส่งผลให้อัตราดอกเบี้ยนโยบาย อยู่ที่ระดับต่ำสุด ที่ 1.25% อัตราผลตอบแทนพันธบัตรรัฐบาลไทย
อายุ 5 ปี และ10 ปี ลงไปแตะระดับต่ำที่1.34% และ 1.43% .ต่ำสุดในรอบหลายปี ส่วนเงินบาท
ณ วันทำการสุดท้าย แข็งค่าไปแตะที่ระดับ 29.96 บาท/ดอลลาร์
เงินบาทเป็นสุกลเงินที่แข็งค่ามากสุดในเอเชีย แข็งค่า ถึง 7.6 %

แนวโน้มเศรษฐกิจและตลาดหลักทรัพย์ ปี 2563

ตามมติ กนง วันที่ 16 ธันวาคม 2562 ให้คงดอกเบี้ยนโยบายไว้ที่ 1.25%
ประเมินว่าเศรษฐกิจไทยมีแนวโน้มขยายตัวต่ำกว่าประมาณการเดิมและต่ำกว่าระดับศักยภาพ
จากการส่งออกที่ลดลงอัตราเงินเฟ้อทั่วไปอยู่ในระดับต่ำ
การใช้จ่ายภาครัฐและการลงทุนภาคเอกชนมีแนวโน้มขยายตัวต่ำกว่าที่คาดการณ์
การบริโภคภาคเอกชนชะลอลงจากรายได้ของครัวเรือนและการจ้างงานที่ปรับลดลงขณะที่
หนี้ครัวเรือนที่อยู่ในระดับสูงและอาจเพิ่มขึ้นในภาวะเศรษฐกิจชะลอตัว

ผู้ว่าการธนาคารแห่งประเทศไทยให้ความเห็นเศรษฐกิจไทยปี 63 เติบโต 2.8%
แต่ไทยมีศักยภาพมากกว่านั้น เศรษฐกิจที่เติบโตตามศักยภาพควรขยายตัวอยู่ที่ระดับ 3.5-4%
เพราะที่ผ่านมา ไทยมีการเปลี่ยนแปลงทางการเมืองที่สำคัญ มีการเลือกตั้งในช่วงเดือนมีนาคม
2562 ทำให้โครงการต่างๆ หยุดชะงัก เพราะรอรัฐบาลใหม่
แต่หลังจากนี้ไปภาคเศรษฐกิจจะมีแรงส่งที่ดีจากงบประมาณรายจ่ายประจำปี 2563
ที่กำลังจะผ่านการพิจารณาของสภาผู้แทนราษฎร และโครงการขนาดใหญ่กำลังจะเดินหน้า
รวมทั้งยังจะมีการลงทุนอีกหลายโครงการกำลังจะตามมา การเกินดุลบัญชีเดินสะพัด ซึ่งปี2562
คาดว่าจะเกินดุลอยู่ที่ 6% ของGDP หรือราว 3.5 หมื่นล้านดอลลาร์สหรัฐฯ ปรับลดลงจาก 2-3
ปีก่อนอยู่ที่ 4.4 หมื่นล้านดอลลาร์สหรัฐ คาดว่าปี 2563 การเกินดุลฯ จะลดลงเหลือ 3
หมื่นล้านดอลลาร์สหรัฐ

การส่งออกและนำเข้าได้รับผลกระทบหลักจากปัจจัยหลักคือภาวะเศรษฐกิจโลกที่ยังคงชะลอตัวจากสงครามการค้า
ทำให้การค้าระหว่างประเทศและการส่งออกของหลายประเทศทั่วโลกหด ส่งผลให้
การส่งออกของไทย 2562 ในช่วง 11 เดือน หดตัวร้อยละ 2.8 โดยมูลค่าส่งออกอยู่ที่ 227,090
ล้านดอลลาร์สหรัฐ ขณะที่การนำเข้ามีมูลค่า 218,081 ล้านดอลลาร์สหรัฐ ลดลงร้อยละ 5.2
ซึ่งไทยยังคงมีตัวเลขการค้าเกินดุล 9,009 ล้านดอลลาร์
และกระทรวงพาณิชย์คาดการณ์ว่าการส่งออกปี 2562 ทั้งปีน่าจะติดลบ 2% หรือมีมูลค่า 247,898
ล้านดอลลาร์สหรัฐ ขณะที่การส่งออกปีหน้ากระทรวงพาณิชย์คาดขยายตัวที่ 3%
หรือมีมูลค่าส่งออกทั้งปีที่ 250,000 ล้านดอลลาร์สหรัฐ ขณะที่ภาคเอกชน อย่างศูนย์วิจัยกสิกร
กลับมองว่า การส่งออก ปี 2563 น่าขยายตัวติดลบ 1%

ปัจจัยที่มีผลกระทบต่อตลาดหลักทรัพย์ ในปี 2563

ความล่าช้าของงบประมาณ ปี 2563 วงเงินงบประมาณ 3.2ล้านล้านบาท
คาดว่าจะผ่านรัฐสภาและประกาศใช้ได้ช่วงปลายเดือนกุมภาพันธ์ ไม่เกินกลางเดือนมีนาคม 2563
ซึ่งล่าช้าไปจากปกติ 4-5 เดือน ทำให้มีผลกระทบต่องบลงทุนวงเงิน 6.55แสนล้าน
ที่ต้องชะลอการเบิกจ่ายออกไป กระทบต่อการเดินหน้าโครงการลงทุนขนาดใหญ่

ปัญหาภัยแล้ง ศูนย์วิจัยกสิกรไทย คาดว่าจะรุนแรงและยาวนาน ไปถึงช่วงเดือนพฤษภาคม 2563
เนื่องจากระดับน้ำในเขื่อนใหญ่มีปริมาณเพียง สามสิบกว่าเปอร์เซนต์ สถานการณ์ภัยแล้งในปี 2563
น่าจะมีความรุนแรงมากขึ้นกว่าปีก่อน
จนกระทบต่อผลผลิตทางการเกษตรที่จะเก็บเกี่ยวในช่วงฤดูแล้งนี้ให้ลดลง
รวมถึงส่งผลกระทบต่อเนื่องไปยังรายได้เกษตรกรให้ต้องเผชิญความยากลำบาก ประเมินว่า
มูลค่าความสูญเสียทางเศรษฐกิจอาจอยู่ที่ราว 17,000-19,000 ล้านบาท หรือคิดเป็นร้อยละ
0.10-0.11 ของ GDP ซึ่งเป็นการประเมินความเสียหาย ของข้าวนาปรัง มันสำปะหลัง
และอ้อยเป็นหลัก

ค่าเงินบาทแข็งค่ากระทบต่อการส่งออกโดยเฉพาะสินค้าเกษตร ซึ่งมีสัดส่วน 10% ของมูลค่าส่งออก
สำหรับสาเหตุที่คาดว่าเงินบาทยังมีแนวโน้มแข็งค่า เกิดจากปัจจัยดุลบัญชีเดินสะพัดไทยในปี 63
จะยังคงเกินดุลสูงใกล้เคียงในปี 62 เนื่องจาก มูลค่าการส่งออกและนำเข้าในปี 63
มีแนวโน้มทรงตัวจากปีก่อนและการท่องเที่ยวจะยังคงขยายตัวในอัตราที่ชะลอตัวลง นอกจากนี้
การเกินดุลบัญชีเดินสะพัดในระดับสูง เงินทุนสำรองต่อหนี้ต่างประเทศที่มาก
ก็จะยังทำให้เงินบาทมีสถานะเป็นสินทรัพย์ปลอดภัยของภูมิภาค (regional safe haven)

SET INDEX สิ้นปี 2562 ปิดที่ 1579.84 จุด Forward PE อยู่ที่ 16.90 เท่า
มูลค่าการซื้อขายเฉลี่ยต่อวัน รวม MAIอยู่ที่ 5.31หมื่นล้านบาทต่อวัน ต่างชาติขายสุทธิ
4.47หมื่นล้านบาท สำหรับปี 2563

คาดว่ากำไรของบริษัทในตลาดหลักทรัพย์ จะเพิ่มขึ้นไม่มากใกล้เคียงกับ GDP growth: ซึ่งคาดว่า
GPD growth อยู่ที่ประมาณ 2.5-2.8% และกำไรของบริษัทจดทะเบียนเพิ่มขึ้นประมาณ 3.5-4.5%
ทั้งนี้เนื่องจากสภาพเศรษฐกิจน่าจะโตต่ำกว่าศักยภาพ และยังมีความไม่แน่นอนเรื่องงบประมาณปี
2563

ที่ล่าช้า ประกอบกับภัยแล้งที่คาดว่าจะแล้งนานกว่าปกติ
รวมถึงค่าเงินบาทที่แข็งกว่าประเทศอื่นในภูมิภาคเดียวกัน
อย่างไรก็ตามกรณีที่เศรษฐกิจสามารถกลับมาขยายได้ประมาณ 3.00% ถึง 3.50%
จากการลงทุนของภาครัฐและเอกชน หรือการบริโภคภาคครัวเรือนกลับฟื้นตัว
ซึ่งความเป็นไปได้ของปัจัจยเหล่านี้น่าจะเห็นผลช่วงปลายไตรมาสสอง
ส่งผลให้กำไรของบริษัทในตลาดอาจเพิ่มขึ้น 5-6% คาดการณ์ดัชนีตลาดหลักทรัพย์ปี 2563
อยู่ที่ประมาณ 1,500 – 1,596 และในกรณีที่ดีสุดจะอยู่ที่ 1,536 – 1,635 Forward PE
15.5-16.5 เท่า

สำหรับปี 2563 ธุรกิจประกันวินาศภัยจะเติบโตประมาณ 5.6%
อันเป็นผลมาจากการขยายตัวเร่งขึ้นของเศรษฐกิจไทยในปี 2563 ที่จะโตขึ้นประมาณ 3.3%
โดยได้รับแรงสนับสนุนมาจากการใช้จ่ายภาคเอกชนและการใช้จ่ายภาครัฐ
และการลงทุนโครงสร้างพื้นฐานด้านคมนาคมขนาดใหญ่ของรัฐวิสาหกิจ
ซึ่งจะช่วยสร้างความมั่นใจให้กับภาคเอกชนในการลงทุนในประเทศมากขึ้น
สำหรับอุปสงค์ภายนอกประเทศนั้น คาดว่าการส่งออกสินค้าและบริการมีแนวโน้มขยายตัวเร่งขึ้นจากปี
2562 ตามเศรษฐกิจประเทศคู่ค้าของไทยที่มีแนวโน้มขยายตัวได้